Keli kayu

Keli kayu (Clarias batrachus) ialah spesies keli air tawar yang berasal dari Asia Tenggara. Jenis Keli Ia  dinamakan sebagai walking catfish dalam bahasa Inggeris kerana kebolehannya "berjalan" dan menggeliut menempuh daratan kering untuk mencari makanan mahupun persekitaran yang sesuai. Sungguhpun ia tidak benar-benar berjalan seperti makhluk berkaki empat atau berkaki dua yang lain, ia mampu menggunakan sirip pektoralnya untuk kekal tegak ketika membuat gerakan menggeliut seperti gerakan ular ketika merentasi daratan. Ikan ini biasa hidup di air yang tenang dan kerap bertakung, di kolam, paya, alur dan sungai, termasuk sawah padi atau kolam sementara yang mungkin akan kering. Dengan itu, kemahiran berjalan membolehkan ikan ini berpindah ke persekitaran akuatik yang lain.

 Ciri-ciri dan bentuk badan 
Keli kayu mempunyai bentuk tubuh memanjang dan hampir mencapai  panjang dan  berat. Sering kali dilitupi tompok putih kecil melintang, tubuhnya banyak berwarna kelabu atau kelabu perang. Keli ini mempunyai sirip dubur dan dorsal, termasuk beberapa pasang janggut deria. Kulitnya tidak bersisik tetapi diselitupi dengan lendir, yang melindungi ikan ini ketika berada di luar air.

Satu perbezaan yang jelas antara keli ini dan keli tempatan Amerika Utara, Ictalurid, ialah ketiadaan sirip adipos pada keli ini. Keli kayu perlu dipegang dengan berhati-hati ketika memancing kerana ia memiliki sengat benam, atau mekanisme pertahanan seperti duri yang terlindung di belakang sirip (termasuk di bahagian tengah sebelum ekor).

 Lokasi dan habitat 
Keli kayu merupakan ikan yang berasal dari Asia Tenggara Maritim termasuk Malaysia, Thailand, timur India, Sri Lanka, Bangladesh, Burma, Indonesia, Singapura dan Borneo. Ia kemungkinannya diperkenalkan ke Filipina tetapi kini menjadi kebiasaan di serata tempat di negara tersebut. Semasa musimnya di Filipina, ia diedarkan ke seluruh negara dan kebanyakan pengguna membeli ikan ini hidup-hidup. Keli kayu ialah ikan tropika dan menggemari suhu air sekitar 10 - 28°C (50 - 82°F).

alt=Air-breathing organ of Walking Catfish|thumb|Organ pernafasan keli kayu
Keli kayu membiak di air bertakung, biasanya rendah oksigen, dan sering didapati di kolam berlumpur, terusan dan habitat seumpamanya. Spesies ini menghabiskan kebanyakan masa di atas, atau berhampiran permukaan dasar kolam dan timbul sekali-sekala untuk mengambil oksigen.

 Pemakanan dan tabiat makan 
Secara liar, makhluk ini adalah maserba; ia makan ikan yang lebih kecil, moluska dan binatang bertulang belakang lain termasuk detritus dan rumpai akuatik. Ia merupakan pemakan lahap yang makan dengan cepat, jadi ia dianggap memudaratkan ketika menjadi ceroboh.   

 Sebagai spesies ceroboh 
Di Amerika Syarikat, ia telah bertapak di Florida.Krueger, Radha, Facts: Walking Catfish in Florida, Florida Museum of Natural History, October 26, 2017 Ia dilaporkan di California, Connecticut, Georgia, Massachusetts dan Nevada. Keli kayu yang diimport ke Florida, dilaporkan dari Thailand, pada awal 1960-an untuk dagangan akuarium. Perkenalan pertama kemungkinannya berlaku pada pertengahan 1960-an apabila ikan dewasa yang diimport sebagai stok pembiak terlepas, sama ada dari ladang ikan di timur laut Broward County atau dari lori yang mengangkut ikan pembiak di antara Dade dan Broward County. Perkenalan tambahan di Florida, yang kononnya dilepaskan secara sengaja, dipercayai dilakukan oleh penternak ikan di kawasan Teluk Tampa, Hillsborough County pada akhir 1967 atau awal 1968, selepas negeri tersebut mengharamkan pengimportan atau pemilikan keli kayu.

Pelepasan dari akuarium dipercayai bertanggungjawab terhadap perkenalannya ke negeri lain. Dill dan Cordone (1997) melaporkan spesies ini dijual oleh penjual ikan tropika di California buat sekian lama. Ia juga kadangkala ditemui di Midwest.

Di Florida, keli kayu diketahui menceroboh ladang ternak ikan, memasuki kolam dan memakan anak ikan. Sebagai tindak balas, peladang terpaksa memasang pagar bagi melindungi kolam. Pihak berkuasa turut menetapkan undang-undang mengharamkan pemilikan keli kayu.

Sebagai makanan 
Di Thailand ikan ini dikenali sebagai pla duk dan (). Ia merupakan barang makanan murah yang tersedia dalam pelbagai cara, sering kali ditawarkan oleh penjaja jalanan, terutamanya dipanggang atau digoreng.Pla duk  

 Rujukan 

 Pautan luar
 Ros, Wolfgang (2004): "Clarias batrachus - Erfolgreiche Froschwels-Nachzucht im Aquarium", Datz 57 (7): 12-15.
 Ros, Wolfgang (2006): "Clarias batrachus - Auslösen der Fortpflanzung bei Froschwelsen", Datz 59 (4): 33-37.
 Thoughts on a Catfish

Kategori:Clariidae
Kategori:Ikan di Malaysia